O nouă majorare de tarife la CFR Călători. Biletele de tren, mai scumpe de la 1 aprilie.
Noi majorări resimțite de români. CFR Călători scumpește valoarea biletelor pentru o călătorie cu trenul.
CFR scumpește biletele de tren/Foto: CFR Călători Cluj Facebook.com
Pasagerii CFR Călători vor plăti mai mult pentru bilete de tren începând cu 1 aprilie 2024. Ultima oară tarifele CFR Călători au fost majorate cu 8,8% în decembrie 2023, însă fără o comunicare prealabilă în privința majorărilor implementate de operatorul feroviar de stat.
În prezent, decizia de majorare a tarifelor nu a fost anunțată oficial de companie, însă reprezentanții CFR Călători au semnat decizia de ajustare a prețurilor, potrivit Clubferoviar.ro
Astfel, de la 1 aprilie, suplimentele de pat la vagonul de dormit se vor scumpi cu 15 lei, astfel:
*de la 210 la 225 de lei, pentru cabina simplă;
*de la 105 la 120 de lei, pentru cabina de două locuri;
*de la 85 la 100 de lei, pentru cabina cu trei locuri.
CITEȘTE ȘI:
Zece ore pentru o călătorie cu trenul între Cluj și București. Distanțe similare, parcurse în patru ore, în țările europene.
De asemenea, suplimentele la vagoanele cușetă se vor majora astfel:
*de la 72 la 78 de lei, pentru patul în cabină de patru locuri;
*de la 52 la 58 de lei, pentru patul în cabină de șase locuri.
În timp ce prețurile biletelor de tren se actualizează o dată la câteva luni (decembrie 2023, respectiv aprilie 2024), calitatea serviciului de transport feroviar lasă mult de dorit, în condițiile în care o bună parte din garnitura de trenuri aparține secolului trecut. Spre exemplu, în 2023, CFR nu a recepționat niciun kilometru de cale ferată modernizată din cei 100 km promiși la început de an.
Citiți monitorulcj.ro și pe Google News
CITEȘTE ȘI: